ddrg/super_eurlex huggingface dataset:
RÅDETS FORORDNING (EF) Nr. 2847/98 af 22. december 1998 om videreførelse for 1999 af foranstaltningerne i forordning (EF) nr. 1416/95 om visse indrømmelser i form af EF-toldkontingenter i 1995 for visse forarbejdede landbrugsprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Ved Rådets forordning (EF) nr. 1416/95 af 19. juni 1995 om visse indrømmelser i form af EF-toldkontingenter i 1995 for visse forarbejdede landbrugsprodukter (1) blev der for 1995 åbnet toldkontingenter på betingelserne i bilag I og II til nævnte forordning til fordel for Schweiz og Norge;

forordning (EF) nr. 1416/95 blev videreført for 1996, 1997 og 1998, henholdsvis ved forordning (EF) nr. 102/96 (2), (EF) nr. 306/97 (3) og (EF) nr. 560/98 (4);

Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (5) konsoliderede foranstaltningerne til forvaltning af toldkontingenterne, der skal bruges i overensstemmelse med den kronologiske rækkefølge af datoerne for erklæringerne om tilladelse til fri omsætning;

det har ikke været muligt at indgå tillægsprotokoller inden den 1. januar 1999; under disse forhold skal Fællesskabet ifølge tiltrædelsesaktens artikel 76, 102 og 128 vedtage de nødvendige foranstaltninger for at afhjælpe denne situation; foranstaltningerne i forordning (EF) nr. 1416/95 bør derfor videreføres for 1999 -

UDSTEDT FØLGENDE FORORDNING:

Artikel 1

1. Foranstaltningerne i artikel 1 i forordning (EF) nr. 1416/95 videreføres for 1999.

Bilag I og II til forordning (EF) nr. 1416/95 erstattes af bilag I og II i bilaget til nærværende forordning.

2. Hvis Schweiz og Norge ophører med at anvende de gensidige foranstaltninger til fordel for Fællesskabet, kan Kommissionen suspendere anvendelsen af foranstaltningerne i stk. 1 efter proceduren i artikel 16 i Rådets forordning (EF) nr. 3448/93 (6).

Artikel 2

De toldkontingenter, der er anført i bilag I og bilag II til forordning (EF) nr. 1416/95, forvaltes af Kommissionen i overensstemmelse med artikel 308a til 308c i forordning (EØF) nr. 2454/93.

Artikel 3

Denne forordning træder i kraft på syvendedagen for offentliggørelsen i De Europæiske Fællesskabers Tidende.

Den anvendes fra den 1. januar 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. december 1998.

På Rådets vegne

C. EINEM

Formand

(1) EFT L 141 af 24. 6. 1995, s. 1.

(2) EFT L 19 af 25. 1. 1996, s. 1.

(3) EFT L 51 af 21. 2. 1997, s. 8.

(4) EFT L 76 af 13. 3. 1998, s. 1.

(5) EFT L 253 af 11. 10. 1993, s. 1. Forordningen er senest ændret ved forordning (EF) nr. 1677/98 (EFT L 212 af 30. 7. 1998, s. 18).

(6) EFT L 318 af 20. 12. 1993, s. 18.

BILAG I

>TABELPOSITION>

BILAG II

>TABELPOSITION>
KOMMISSIONENS FORORDNING (EF) Nr. 2811/98 af 22. december 1998 om fastsættelse af det endelige støttebeløb for appelsiner for produktionsåret 1997/98

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2202/96 af 28. oktober 1996 om en støtteordning for producenter af visse citrusfrugter (1),

under henvisning til Kommissionens forordning (EF) nr. 1169/97 af 26. juni 1997 om gennemførelsesbestemmelser til Rådets forordning (EF) nr. 2202/96 om en støtteordning for producenter af visse citrusfrugter (2), senest ændret ved forordning (EF) nr. 1145/98 (3), særlig artikel 22, stk. 1, og

ud fra følgende betragtninger:

I artikel 5, stk. 1, i forordning (EF) nr. 2202/96 er der fastsat en forarbejdningstærskel for appelsiner på 1 189 000 tons; ifølge artiklens stk. 2 vurderes en overskridelse af tærsklen for hvert produktionsår på grundlag af gennemsnittet af de mængder, der er forarbejdet med støtte i de sidste tre produktionsår, inklusive det indeværende produktionsår; hvis der konstateres en overskridelse, nedsættes ifølge artiklens stk. 3 den støtte, der for det indeværende produktionsår er fastsat i bilaget til nævnte forordning, med 1 % for hver overskridelse af tærsklen med 11 890 tons;

i henhold til artikel 22, stk. 1, litra b), i forordning (EF) nr. 1169/97, har medlemsstaterne meddelt, hvilke mængder appelsiner der for produktionsåret 1997/98 er leveret til forarbejdning i forbindelse med forordning (EF) nr. 2202/96; ud fra disse oplysninger og de mængder, der blev forarbejdet med støtte i produktionsåret 1995/96 og 1996/97, er det konstateret, at forarbejdningstærsklen er blevet overskredet med 501 294 tons; den støtte for appelsiner, der er fastsat i bilaget til forordning (EF) nr. 2202/96 for produktionsåret 1997/98, skal derfor nedsættes med 42 %;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

For produktionsåret 1997/98 nedsættes de støttebeløb for appelsiner, der er fastsat i hver tabel i bilaget til forordning (EF) nr. 2202/96, med 42 %.

Når støtten udbetales, fratrækkes det forskud, der er blevet udbetalt i henhold til artikel 15 i forordning (EF) nr. 1169/97.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. december 1998.

På Kommissionens vegne

Franz FISCHLER

Medlem af Kommissionen

(1) EFT L 297 af 21. 11. 1996, s. 49.

(2) EFT L 169 af 27. 6. 1997, s. 15.

(3) EFT L 159 af 3. 6. 1998, s. 29.
KOMMISSIONENS FORORDNING (EF) Nr. 2806/98 af 23. december 1998 om udstedelse af importlicenser for bananer inden for toldkontingenterne for traditionelle AVS-bananer for første kvartal af 1999 og om indgivelse af nye ansøgninger (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 1637/98 (2),

under henvisning til Kommissionens forordning (EF) nr. 2362/98 af 28. oktober 1998 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til Fællesskabet (3), særlig artikel 18 og 29, og

ud fra følgende betragtninger:

I artikel 29 i forordning (EF) nr. 2362/98 er det fastsat, at hvis de mængder, for hvilke der ansøges om importlicenser vedrørende en eller flere oprindelser, jf. bilag I, for første kvartal af 1999 overstiger 26 % af de i bilaget nævnte mængder, fastsætter Kommissionen en nedsættelsesprocent for hver ansøgning, som vedrører den eller de pågældende oprindelser;

hvis de mængder, for hvilke der ansøges om licens, er mindre end eller lig med det loft, der er fastsat i artikel 29 i forordning (EF) nr. 2362/98, udstedes licenserne for de mængder, der er ansøgt om; for bestemte oprindelser overstiger den mængde, der er ansøgt om, nævnte loft; det bør fastsættes, hvilken nedsættelsesprocent der skal anvendes for hver licensansøgning for den eller de pågældende oprindelser;

det bør fastsættes, hvilken maksimumsmængde der endnu kan indgives licensansøgninger for, idet der tages hensyn til de disponible mængder, som følger af anvendelsen af artikel 29 i forordning (EF) nr. 2362/98, og til de ansøgninger, der er godkendt efter perioden for indgivelse af ansøgninger;

bestemmelserne i denne forordning skal have øjeblikkelig virkning, så at licenserne kan udstedes så hurtigt som muligt -

UDSTEDT FØLGENDE FORORDNING:

Artikel 1

I henhold til toldkontingentordningen for indførsel af traditionelle AVS-bananer udstedes der for første kvartal af 1999 importlicenser for den mængde, der er anført i licensansøgningen, justeret med nedsættelseskoefficienten 0,5793, 0,6740 og 0,7080, for så vidt angår de ansøgninger, der angiver henholdsvis oprindelserne »Colombia«, »Costa Rica« og »Ecuador«.

Artikel 2

De mængder, for hvilke der endnu kan indgives ansøgninger om importlicens for første kvartal af 1999, er anført i bilaget.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. december 1998.

På Kommissionens vegne

Franz FISCHLER

Medlem af Kommissionen

(1) EFT L 47 af 25. 2. 1993, s. 1.

(2) EFT L 210 af 28. 7. 1998, s. 28.

(3) EFT L 293 af 31. 10. 1998, s. 32.

BILAG

>TABELPOSITION>
KOMMISSIONENS FORORDNING (EF) Nr. 2789/98 af 22. december 1998 om midlertidig fravigelse af forordning (EF) nr. 1445/95 om gennemførelsesbestemmelser for ordningen med import- og eksportlicenser for oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1633/98 (2), særlig artikel 9, stk. 2, og

ud fra følgende betragtninger:

I artikel 8, stk. 1, andet led i Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød (3), senest ændret ved forordning (EF) nr. 2365/98 (4), fastsættes gyldighedsperioden for visse eksportlicenser med forudfastsættelse af restitutionen, og i forordningens artikel 10, stk. 5, fastsættes det, at eksportlicensansøgninger vedrørende mængder på 22 tons eller derunder for produkter, som henhører under KN-kode 0201, ikke er underlagt fristen på fem dage;

for at markedet skal kunne forvaltes gnidningsløst til trods for problemerne på det russiske marked siden slutningen af august 1998, bør der midlertidigt indføres større fleksibilitet i forvaltningen af eksportlicenserne ved, at eksportlicensernes gyldighedsperiode forlænges fra tredive til tres dage for kød, og ved, at undtagelsesbestemmelsen i artikel 10, stk. 5, udvides, så den også kommer til at omfatte produkter, som henhører under KN-kode 0202;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

1. Uanset artikel 8, stk. 1, andet led, i forordning (EF) nr. 1445/95 fastsættes gyldighedsperioden for eksportlicenser med forudfastsættelse af restitutionen for andre produkter end dem, der henhører under KN-kode 0102 og 1602, til tres dage.

2. Uanset artikel 10, stk. 5, første punktum, i forordning (EF) nr. 1445/95 er licensansøgninger vedrørende mængder på 22 tons eller derunder for produkter, som henhører under KN-kode 0201 og 0202, på anmodning af den erhvervsdrivende ikke underlagt fristen på fem dage.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes for eksportlicenser med forudfastsættelse af restitutionen, som der ansøges om fra ikrafttrædelsen af denne forordning til den 31. marts 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. december 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 24.

(2) EFT L 210 af 28. 7. 1998, s. 17.

(3) EFT L 143 af 27. 6. 1995, s. 35.

(4) EFT L 293 af 31. 10. 1998, s. 49.
KOMMISSIONENS FORORDNING (EF) Nr. 2851/98 af 30. december 1998 om listen for 1999 over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede bomlængde overstiger 9 m

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 894/97 af 29. april 1997 om fastlæggelse af tekniske foranstaltninger til bevarelse af fiskeressourcerne (1), ændret ved forordning (EF) nr. 1239/98 (2),

under henvisning til Kommissionens forordning (EØF) nr. 3554/90 af 10. december 1990 om fastlæggelse af reglerne for udarbejdelsen af listen over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede bomlængde ikke overstiger 9 m (3), ændret ved forordning (EF) nr. 3407/93 (4), særlig artikel 1, stk. 1, og

ud fra følgende betragtninger:

Ifølge artikel 10, stk. 3, litra c), i forordning (EF) nr. 894/97 skal der hvert år udarbejdes en liste over fartøjer med en længde overalt på over 8 m, der ved fiskeri efter tunge i de i stk. 3, litra a), nævnte zoner har tilladelse til at anvende bomtrawl, hvis samlede bomlængde overstiger 9 m;

optagelse på listen udelukker ikke, at der iværksættes andre foranstaltninger med henblik på bevarelse af fiskeressourcerne, der fastsættes eller vedtages i overensstemmelse med forordning (EF) nr. 894/97 eller Rådets forordning (EØF) nr. 3760/92 (5), ændret ved forordning (EF) nr. 1181/98 (6);

det er nødvendigt at opstille nævnte liste efter reglerne i forordning (EØF) nr. 3554/90 -

UDSTEDT FØLGENDE FORORDNING:

Artikel 1

Listen over fartøjer, der for 1999 i medfør af artikel 10, stk. 3, litra c, i forordning (EF) nr. 894/97 har tilladelse til i de i stk. 3, litra a), nævnte zoner at anvende bomtrawl, hvis samlede bomlængde overstiger 9 m, er anført i bilaget.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. december 1998.

På Kommissionens vegne

Karel VAN MIERT

Medlem af Kommissionen

(1) EFT L 132 af 23. 5. 1997, s. 1.

(2) EFT L 171 af 17. 6. 1998, s. 1.

(3) EFT L 346 af 11. 12. 1990, s. 11.

(4) EFT L 310 af 14. 12. 1993, s. 19.

(5) EFT L 389 af 31. 12. 1992, s. 1.

(6) EFT L 164 af 9. 6. 1998, s. 1.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>
KOMMISSIONENS FORORDNING (EF) Nr. 1061/98 af 25. maj 1998 om ændring af forordning (EF) nr. 2571/97 om salg af smør til nedsat pris og ydelse af støtte for fløde, smør og koncentreret smør til fremstilling af konditorvarer, konsumis og andre levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 6, stk. 6, artikel 12, stk. 3 og artikel 28, og

ud fra følgende betragtninger:

I artikel 11 i Kommissionens forordning (EF) nr. 2571/97 (3) er der fastsat en frist for at anvende og iblande de produkter, der er nævnt i forordningens artikel 1, i færdigvarerne; fristens længde kan på nuværende tidspunkt tilskynde til spekulationsforretninger; den bør derfor afkortes;

for at sikre, at der indgives seriøse bud i den nuværende markedssituation, bør licitationssikkerheden i artikel 17, stk. 1, i forordning (EF) nr. 2571/97 forhøjes til 350 ECU/ton;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EF) nr. 2571/97 foretages følgende ændringer:

1) I artikel 11 ændres »seks måneder« til »tre måneder«.

2) I artikel 17, stk. 1, ændres »180 ECU« til »350 ECU«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. maj 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 13.

(2) EFT L 206 af 16. 8. 1996, s. 21.

(3) EFT L 350 af 20. 12. 1997, s. 3.
KOMMISSIONENS FORORDNING (EF) Nr. 1549/98 af 17. juli 1998 om en tilføjelse i bilaget til forordning (EF) nr. 1107/96 om registrering af geografiske betegnelser efter proceduren i artikel 17 i Rådets forordning (EØF) nr. 2081/92 (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (1), senest ændret ved Kommissionens forordning (EF) nr. 1068/97 (2), særlig artikel 17, stk. 2, og

ud fra følgende betragtninger:

For visse benævnelser, som medlemsstaterne har underrettet Kommissionen om i henhold til artikel 17 i Rådets forordning (EØF) nr. 2081/92, er der blevet anmodet om supplerende oplysninger for at sikre, at disse benævnelser er i overensstemmelse med artikel 2 og 4 i nævnte forordning; det har efter gennemgang af de supplerende oplysninger vist sig, at disse benævnelser er i overensstemmelse med de nævnte artikler; det er derfor nødvendigt at registrere dem og tilføje dem i bilaget til Kommissionens forordning (EF) nr. 1107/96 (3), senest ændret ved forordning (EF) nr. 644/98 (4);

den frist på seks måneder, der er fastsat i artikel 17 i forordning (EØF) nr. 2081/92, er for de tre nye medlemsstater at regne fra datoen for deres tiltrædelse; visse af de benævnelser, disse medlemsstater har underrettet Kommissionen om, er i overensstemmelse med artikel 2 og 4 i nævnte forordning og bør derfor registreres;

de i denne forordning fastsatte foranstaltninger er i overensstemmelse med udtalelse fra Udvalget for Geografiske Betegnelser og Oprindelsesbetegnelser -

UDSTEDT FØLGENDE FORORDNING:

Artikel 1

De benævnelser, der er anført i bilaget til nærværende forordning, tilføjes i bilaget til forordning (EF) nr. 1107/96.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. juli 1998.

På Kommissionens vegne

Franz FISCHLER

Medlem af Kommissionen

(1) EFT L 208 af 24. 7. 1992, s. 1.

(2) EFT L 156 af 13. 6. 1997, s. 10.

(3) EFT L 148 af 21. 6. 1996, s. 1.

(4) EFT L 87 af 21. 3. 1998, s. 8.

BILAG

A. PRODUKTER I TRAKTATENS BILAG II TIL KONSUM

Kødprodukter

ITALIEN

- Mortadella Bologna (BGB)

Fedtstoffer

Olivenolie

GRÆKENLAND

- ÆÜêõíèïò (Zakynthos) (BGB)

- ÓÜìïò (Samos) (BGB)

Frugt, grøntsager og korn

GRÆKENLAND

- ÊïñéíèéáêÞ Óôáößäá Âïóôßôóá (Korinthiaki Stafida Vostitsa) (BOB)

- Öáóüëéá (Ãßãáíôåò ÅëÝöáíôåò) Ðñåóðþí Öëþñéíáò (Fasolia Gigantes Elefantes Prespon Florinas) (BGB)

- Öáóüëéá (ÐëáêÝ Ìåãáëüóðåñìá) Ðñåóðþí Öëþñéíáò ((Fasolia Plake-Megalosperma) Prespon Florinas) (BGB)

B. LEVNEDSMIDLER, DER ER OMHANDLET I BILAG I TIL FORORDNING (EØF) Nr. 2081/92

Øl

TYSKLAND

- Münchner Bier (BGB)

- Kulmbacher Bier (BGB)

- Hofer Bier (BGB)

- Dortmunder Bier (BGB)

- Mainfranken Bier (BGB)

- Bremer Bier (BGB)
KOMMISSIONENS FORORDNING (EF) Nr. 203/98 af 26. januar 1998 om ændring af forordning (EØF) nr. 4154/87 om fastlæggelse af de analysemetoder og andre bestemmelser af teknisk art, der skal anvendes i forbindelse med proceduren for indførsel af varer, der er fremstillet af forarbejdede landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved Kommissionens forordning (EF) nr. 2509/97 (2), særlig artikel 9, og

ud fra følgende betragtninger:

Med henblik på at sikre en ensartet behandling ved indførsel af varer i Fællesskabet, hvor Rådets forordning (EF) nr. 3448/93 (3) finder anvendelse, er det nødvendigt at ændre Kommissionens forordning (EØF) nr. 4154/87 (4), for så vidt angår analysemetoden til bestemmelse af mælkefedtindholdet;

som følge af de undersøgelser og forsøg, der er udført af laboratorier, der har fået til opgave at foretage en sådan bestemmelse, forekommer den metode, der er gengivet i artikel 1 i denne forordning, at være den mest hensigtsmæssige;

foranstaltningerne i denne forordning er i overensstemmelse med udtalelse fra Toldkodeksudvalgets Gruppe for Told- og Statistiknomenklatur -

UDSTEDT FØLGENDE FORORDNING:

Artikel 1

Artikel 2, stk. 3, i forordning (EØF) nr. 4154/87 affattes således:

»3. Indhold af mælkefedt:

a) Med forbehold af bestemmelserne under litra b) bestemmes indholdet af mælkefedt i vægtprocent ved ekstraktion med petroleumether efter hydrolyse med saltsyre.

b) Såfremt der i varen også påvises andre fedtstoffer end mælkefedt, anvendes følgende procedure:

- det totale fedtindhold i vægtprocent i varen bestemmes som beskrevet under litra a)

- til bestemmelse af mælkefedtindholdet anvendes en metode med ekstraktion med petroleumether efter hydrolyse med saltsyre efterfulgt af gaskromatografi af methylestere af fedtsyre. Dersom der påvises mælkefedt, beregnes indholdet deraf i vægtprocent ved at gange indholdet af methylbutyrat i vægtprocent med 25 og gange det således opnåede resultat med det samlede fedtindhold i vægtprocent i varen og dividere med 100.«

Artikel 2

Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. januar 1998.

På Kommissionens vegne

Mario MONTI

Medlem af Kommissionen

(1) EFT L 256 af 7. 9. 1987, s. 1.

(2) EFT L 345 af 16. 12. 1997, s. 44.

(3) EFT L 318 af 20. 12. 1993, s. 18.

(4) EFT L 392 af 31. 12. 1987, s. 19.